Legal Document

Category: 14

Text:
3. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ  Αριθ. 21/21/Ν. 714 της 6/31 Δεκ. 1984 (ΦΕΚ Β' 913) Λειτουργία του Ειδικού Λογαριασμού Ασφάλισης Ελλήνων Εξωτερικού και καθορισμός του ποσού που θα εισπράττει το ΙΚΑ για δαπάνες της Διοίκησής του. Έχοντας υπόψη: 1.Τις διατάξεις της παρ. 6 του άρθρ. 4 του Νόμ. 1469/84 "Ασφάλιση ομογενών τροποποίηση και συμπλήρωση διατάξεων της νομοθεσίας του ΙΚΑ και ρύθμιση διαφόρων ασφαλιστικών θεμάτων". 2.Την απόφαση του Δ.Σ. του ΙΚΑ 442/12.11.84, που έχει ληφθεί κατά τη συνεδρίαση του 42/12.11.84. 3.Την κοινή απόφαση του Πρωθυπουργού και Υπουργού Κοινωνικών Ασφαλίσεων 30/27.9.84 "Ανάθεση αρμοδιοτήτων στην Υφυπουργό Κοινωνικών Ασφαλίσεων" (ΦΕΚ 689/28.9.84 Τ.Β') αποφασίζουμε: 1.Τα θέματα του Λογαριασμού αυτού αντιμετωπίζονται από τα συσταθέντα με την Τ.21/2.196/ 14.7.83 απόφαση του Υπουργού Κοινωνικών Ασφαλίσεων τμήματα: α)Υπαγωγής στην Επικουρική Ασφάλιση β)Εσόδων Επικουρικής Ασφάλισης γ) Συντάξεων Επικουρικής Ασφάλισης και δ) Οικονομικής παρακολούθησης Κλάδων Επικουρικής Ασφάλισης στις Διευθύνσεις της Διοίκησης του Ιδρύματος και από τα κατά τη νομοθεσία αρμόδια για τα θέματα του ΙΚΑ όργανα αυτού. 2.Ειδικά για την έγκριση και χορήγηση των παροχών συντάξεων και τα συναφή θέματα (αναστολή, διακοπή συντάξεων, παρακολούθηση συνταξιούχων κ.λ.π.) ως αρμόδια όργανα ορίζονται τα κατά τις διατάξεις των άρθρ. 2 και 4 του κανονισμού Ασφαλιστικής Αρμοδιότητας του ΙΚΑ αρμόδια για την αντιμετώπιση των ίδιων θεμάτων για όλους τους κλάδους του ΙΚΑ. 3.Ορίζεται προσωρινός δείκτης δαπανών Διοίκησης του ΙΚΑ για την εξυπηρέτηση του Λογαριασμού ίσος με 4,5 % των εσόδων του Λογαριασμού. (Μετά τη σελ. 86,86(γ) Σελ. 86,861 Τεύχος 1300–Σελ. 59 Ασφάλιση Ελλήνων Εξωτερικού 15Β.Β.κ.2-3 15Β.Β.κ.3 Ασφάλιση Ελλήνων Εξωτερικού